**III. o.**

**Téma: Uhu éneke- Jólesz György**

1. **Előkészítés**

* **Hangulati előkészítés**

Séta a térben besötétített tanteremben:

-Képzeljétek el, hogy erdőben vagytok. Éjszaka van. Ha tapsolok, álljatok meg,és változzatok az erdő egyik állatává. Vegyétek fel a jellegzetes mozgását, s úgy sétáljatok tovább a térben. A következő tapsnál hanggal is jelezzétek, melyik állatot jelenítettétek meg. Hallgassuk csak az éjszakai erdő hangjait!

A következő tapsnál állj meg szoborként, s ha megérintem a vállad, emberi hangon mondd el, melyik állat vagy, s mit keresel te most az erdőben.

* **Tartalmi előkészítés**

*Ötletbörze*

Bemutattuk,megbeszéltük az éjszakai erdőben kóborló lehetséges állatokat. Az egyik jellegzetes éjszakai életmódot folytató állatról, a bagolyról információkat gyűjtünk. Kitérünk az ismert bagolyfajtákra is.

1. Témabejelentés

A mai órán Jólesz György: Uhu éneke című versével fogunk megismerkedni.

1. A tanulási folyamat levezetése

* *Bemutató olvasás*

Megfigyelési szempont*:* Hallgassátok becsukott szemmel a verset, s fogalmazzátok meg, milyen képek jelennek meg előttetek a vers hallgatása során. Milyen a vers hangulata?

* *Önálló olvasás*
* *A vers elemzése*

Hány részre oszthatnánk a verset?

Részenként elolvassuk, megbeszéljük a verset. Elkészítjük a vázlatot.

1. Uhu vadászata
2. Pihenés jólakottan
3. A napkelte közeledése
4. Madárdal
5. Uhu elalvása

* *Szó-, illetve kifejezésmagyarázat*: pitymallik, pirkadat, “ ködös lepellé szőtt égi harmat”

Hogyan fejezheted ki más szóval:

napkelte:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* *Költői kifejezések megfigyelése*

1. Megszemélyesítések keresése. Húzzátok alá a versben a megszemélyesítéseket!
2. Jelzős szószerkezetek :

Egészítsétek ki a költő által használt szószerkezeteket:

\_\_\_\_\_\_\_\_\_\_\_\_\_\_fénnyel \_\_\_\_\_\_\_\_\_\_\_\_\_\_lepellé szőtt

\_\_\_\_\_\_\_\_\_\_\_\_\_\_\_felhők \_\_\_\_\_\_\_\_\_\_\_\_\_\_dala

\_\_\_\_\_\_\_\_\_\_\_\_\_\_\_harmat \_\_\_\_\_\_\_\_\_\_\_\_\_\_heggyel

\_\_\_\_\_\_\_\_\_\_\_\_\_\_\_ünneplést \_\_\_\_\_\_\_\_\_\_\_\_\_pirkadatot

1. Rímképlet megállapítása, szótagszám

Csacsi- pacsi játék:

Kösd össze a rímelő szavakat a versben.

1. Rögzítés, hangulati levezetés

Csoportmunka- öt csoportban dolgoznak

A tanulók egy-egy részt kapnak a versből, amelyhez illusztrációt kell készíteniük.

Az elkészült rajzokat, illetve versszakokat összekeverve a táblára helyezzük. A tanulók feladata, hogy a

rajzokat, illetve a versszakokat a megfelelő sorrendbe helyezzék.

1. Értékelés- szóbeli

-bagoly kitűző

VI. Házi feladat kijelölése

* Bagollyal kapcsolatos szólások, közmondások gyűjtése

Pl.

Bagoly mondja verébnek, hogy nagyfejű.

Éjjel jár, mint a bagoly.

A bagoly rúgja meg!  
Hallgat, mint bagoly az odúban.